
OPASNOST 

ISMIJAVANJA S VJEROM 


Uvaženi šejh i muhaddis 
Abdullah b. Abdur-Rahman es-Sa'd 


Prijevod: 
Amir I. Smajić 



U ime Allaha, Svemilosnog, Milostivog! 

Zahvala pripada samo Allahu, Jedinom, i salavat i 
selam donosimo na Njegovog Poslanika, nakon kojeg nema 
drugih poslanika, na njegovu časnu porodicu, vjerne 
ashabe i one poslije njih. 

Pridavanje pažnje ispravnosti čovjekovog vjerovanja 
doista je od najbitnijih obaveza svakog muslimana. U tom 
pogledu obaveza je svakog pojedinca da spozna stvari koje 
poništavaju i ruše to vjerovanje kako bi se sačuvao od 
upadanja u njih. 

Od stvari koje ruše čovjekovo vjerovanje, u pogledu 
kojih su nemarni mnogi Ijudi u ovom vremenu, jest 
ismijavanje i izrugivanje (ar. el-istihza) Uzvišenom Allahu, 
Njegovom Poslaniku, sallallahu alejhi ve sellem, i islamu. Iz 
tog je razloga svaki musliman obavezan spoznati propise 
koji su vezani za ovo djelo kako bi bio na oprezu i kako bi 
druge upozoravao i opominjao, onoliko koliko je u 
mogućnosti, i time sačuvao svoju vjeru i sa sebe skinuo 
odgovornost pred Uzvišenim Allahom. 



DEFINICIJA ISMIJAVANJA 


Ismijavanje je bilo koji vid omalovažavanja ili 
izrugivanja Uzvišenom Allahu ili Njegovom Poslaniku, 
sallallahu alejhi ve sellem, ili vjeri, da nas Allah, dželle 
šanuhu, sačuva toga. 

Ebu Hamid El-Gazali, rahimehullah, rekao je: 
"Izrugivanje je omalovažavanje, potcjenjivanje i pridavanje 
pažnje manjkavostima na način koji nasmijava druge, bilo 
da se radi prepričavanjem djela ili govora, pokretom prsta, 
namigivanjem i sl ." 1 

Šejhul-islam Ibn-Tejmijje, rahimehullah, rekao je: "Ako 
određeni izraz nije ograničen i definiran u jeziku, kao što su 
definirani Zemlja, nebesa, more, Sunce, Mjesec itd., niti u 
šerijatu, kao što su definirani namaz, zekat, hadždž, iman, 
nevjerstvo itd., onda je obaveza da se vratimo u 
ograničavanju i definiciji tog izraza običajima Ijudi, kao 
kupoprodaja, najam, garancija itd. Stoga gledišta obaveza 
je da se vratimo običajima Ijudi u jeziku kad je u pitanju 
omalovažavanje, grdnja, psovka. Ono što se u običajima 
Ijudi smatra omalovažavanjem, grdnjom, psovkom i sl. 
smatra se takvim i u šerijatu. Na osnovu spomenutog, sve 
što bi bilo povodom bilo kakve kaznene norme ili prijekora 


1 Ihja ulumiddin, 3/131. 



kad bi se reklo nekom drugom mimo Poslaniku, sallallahu 
alejhi ve sellem, ulazi u značenje psovanja Allahovog 
Poslanika, sallallahu alejhi ve sellem, kad bi se njemu reklo 
i ima isti propis ." 2 

"Ako omalovažavanje i psovka nisu jasno i određeno 
definirani u jeziku, niti u šerijatu, onda se vraća na ono što 
je uobičajno definirano među Ijudima. Ono što se u običaju 
Ijudi smatra omalovažavanjem i psovanjem Allahovog 
Poslanika, sallallahu alejhi ve sellem, jest ono na što se 
odnosi govor ashaba i islamskih učenjaka kad govore o 
propisu onoga koji to radi, a ono što se u običajima Ijudi 
takvim ne smatra ne ulazi u taj propis ." 3 

"Ukratko, ono što je kod Ijudi poznato kao psovka 
smatra se psovkom i to se razlikuje shodno stanju, 
izrazima, običajima, načinu govora i sl. A ono što je nejasno 
i dvosmisleno ima status njemu sličnog." 4 


2 Es-Sarimul-meslul, str. 131. 

3 Isto, str. 540-541. 

4 Isto, str. 542-543. 

DOKAZI DA SU ISMIJAVANJEIIZRUGIVANJE ALLAHU, 
POSLANIKU IVJERI OD DJELA KOJA POČINIOCA 
IZVODEIZISLAMA 

Dokazi koji upućuju da je to od djela koja ruše čovjekov 
islam dijele se na četiri vrste: 

PRVA VRSTA: Ono što je došlo u Allahovoj Plemenitoj 
knjizi, a to su riječi Uzvišenog: "A kada bi ih upitao, oni bi 
sigurno reki: 'Mi smo samo razgovarali i zabavljali se.' 
Reci: 'A zar da se s Allahom, riječima Njegovim, i 
Poslanikom Njegovim ismijavate?! Ne ispričavajte se! 
Doista ste postali nevjernici nakon što ste bili vjernici.' 
Ako nekima od vas i oprostimo, druge ćemo kazniti zato 
što su bili nepokornici ." 5 

Ovaj ajet jasan je i nedvosmislen dokaz da je onaj koji 
se ismijava s Allahom ili Njegovim Poslanikom, sallallahu 
alejhi ve sellem, nevjernik u Uzvišenog Allaha. 

Šejhul-islam Ibn-Tejmijje, rahimehullah, rekaoje:" Kad 
je ova skupina omalovažila Allahovog Poslanika, sallallahu 
alejhi ve sellem, tako što su mu pripisali određene 
manjkavosti i učenjacima od njegovih ashaba i izigravali se 
onim s čim je došao od objave, Allah je obavijestio da su 
tim činom postali nevjernici, iako su se samo zabavljali, pa 


5 Prijevod značenja, Et-Tevbe, 65-66. 

kakav је tek status onoga koji je ozbiljan? Allahov Poslanik, 
sallallahu alejhi ve sellem, nad njima nije sproveo 
šerijatsku kažnu za odmetništvo (tj. ubistvo) zato što mu u 
to vrijeme još nije bila naređena borba protiv licemjera, 
nego mu je bilo naređeno da se strpi i ne obazire na 
njihova uznemiravanja, a također je imao i pravo oprostiti 
onome ko ga je omalovažio i uznemirio ." 6 

I kaže na drugom mjestu: "Govor onih koji kažu da je 
nevjerstvo, koje je počinila ova skupina nakon vjerovanja, 
nevjerstvo jezikom i da su prije toga već bili nevjernici u 
srcima, netačan je i neispravan govor zato što se vjerovanje 
na jeziku s nevjerstvom u srcu smatra nevjerstvom. Bilo bi 
nepotrebno reći: "Doista ste postali nevjernici nakon što 
Ste bili vjernici", ako su već bili nevjernici prije toga. A ako 
kažu da se pod tim misli da su obznanili nevjerstvo nakon 
obznane vjerovanja, kažemo da to oni nisu uradili javno 
pred Ijudima, nego u užem i zatvorenom krugu 
istomišljenika. Ono što je ispravno je da su postali licemjeri 
(munafici) bojeći se da ne bude objavljena sura koja će 
iznijeti ono što je u njihovim srcima. Ono što je u njihovim 
srcima ispoljili su ismijavanjem i izrugivanjem i time počinili 
nevjerstvo i postali nevjernici, nakon vjerovanja, a izraz ne 
ukazuje da su oni i dalje ostali licemjeri ." 7 


6 Es-Sarimul-meslul, str. 32-33. 
1 Medžmu'ul-fetava, 7/272. 


Uzvišeni Allah na mnogim je mjestima u Kur'anu 
spomenuo da je od najvidljivijih osobina nevjernika i 
licemjera ismijavanje Allaha, dželle šanuhu, Njegovih ajeta, 
Njegovih poslanika i vjernika i da je to djelo uzrok njihove 
patnje. 


AJETI KOJI UPUĆUJU NA NJIHOVO 
IZRUGIVANJE POSLANICIMA 

"I poslanicima su se i prije tebe rugali, pa je one koji 
su im se rugali stiglo baš ono čemu su se rugali ." 8 

"Kada te vide nevjernici, samo ti se rugaju: 'Је li to 
onaj koji vaše bogove huli?' A oni sami ne vjeruju kada se 
spomene Milostivi ." 9 

"Kad te vide, rugaju ti se: 'Је li ovo onaj koga je Allah 
kao poslanika poslao ?"' 10 

"I prije tebe se poslanicima rugalo, pa sam Ja onima 
koji nisu vjerovali vremena ostavljao i poslije sam ih 
kažnjavao, a kakva je samo bila kazna M oja !" 11 


8 Prijevod značenja, El-En'am, 10. 

9 Prijevod značenja, El-Enbija, 36. 

10 Prijevod značenja, El-Furkan, 41 

11 Prijevod značenja, Er-Ra'd, 32. 



AJETI KOJI UPUĆUJU NA NJIHOVO IZRUGIVANJE 

ALLAHOVIM AJETIMA 

"I ne uzimajte Allahove ajete za izrugivanje !" 12 

"Njima će kazna džehennem biti zato što su nevjernici 
bili i što su se ajetima Mojim i poslanicima Mojim 
rugali ." 13 

"Ima Ijudi koji kupuju priče za razonodu, da bi, ne 
znajući koliki je to grijeh, s Allahova puta odvodili i da bi 
ga predmetom za ismijavanje uzimali. Njih čeka sramna 
kazna. Kad se nekom od njih ajeti Naši kazuju, on oholo 
glavu okreće, kao da ih nije ni čuo, kao da je gluh - zato 
mu navijesti patnju nesnosnu ." 14 

"Teško svakom lašcu, velikom grešniku! On čuje 
Allahove riječi kad mu se kazuju, pa opet ostaje ohol kao 
da ih čuo nije; njemu patnju neizdrživu navijesti. A kad 
sazna za neke Naše ajete, on im se ruga. Takve čeka 
ponižavajuća patnja. Pred njima je Džehennem i ni od 
kakve im koristi neće biti ono što su stekli, ni kumiri koje 
su, pored Allaha, prihvatili, njih čeka muka golema. Ovaj 


12 Prijevod značenja, El-Bekare, 231. 

13 Prijevod značenja, El-Kehf, 106. 

14 Prijevod značenja, Lukman, 6-7. 

Kur'an je prava uputa, a one koji ne vjeruju u dokaze 

Gospodara svoga čeka patnja nesnosna ." 15 

"A onima koji nisu vjerovali: Zar vam ajeti Moji nisu 
kazivani, ali vi ste se oholili i narod nevjernički postali. 
Kad se govorilo: 'Allahovo obećanje je, zaista, istina, i u 
čas oživljenja nema nimalo sumnje' - vi ste govorili: 'Mi 
ne znamo šta je Čas oživljenja, mi samo sumnjamo, mi 
nismo uvjereni', i ukazat će im se gnusna djela njihova i sa 
svih strana okružit će ih ono čemu su se rugali i reći će se: 
'Danas ćemo mi vas zaboraviti kao što ste vi zaboravili da 
ćete ovaj vaš Dan doživjeti, vatra će vam prebivalište biti i 
niko vam neće moći pomoći zato što ste se Allahovim 
riječima rugali i što vas je život na Zemlji bio obmanuo.' 
Od toga Dana iz Džehennema ih niko neće izvući niti će se 
od njih tražiti da odobrovolje Allaha ." 16 

"Mi šaljemo poslanike samo zato da donose radosne 
vijesti i da opominju. A nevjernici se raspravljaju, služeći 
se neistinama, da bi time opovrgli Istinu, i rugaju se 
ajetima Mojim i Mojim opomenama ." 17 


15 Prijevod značenja, EI-DŽasije, 7-11. 

16 Prijevod značenja, EI-DŽasije, 31-35. 

17 Prijevod značenja, El-Kehf, 56. 

AJETI KOJI UPUĆUJU NA NJIHOVO 
IZRUGIVANJE VJERI 


"0 vjernici, ne prijateljujte s onima koji vjeru vašu za 
podsmijeh i zabavu uzimaju, bili to oni kojima je data 
Knjiga prije vas ili bili mnogobošci." 18 

"I kad pozivate na molitvu, to za podsmijeh i zabavu 
uzimaju, zato što su oni Ijudi koji ne shvataju." 19 

AJETI KOJI UPUĆUJU NA NJIHOVO 
IZRUGIVANJE VJERNICIM A 

"Grešnici se smiju onima koji vjeruju; kada pored njih 
prolaze, jedni drugima namiguju, a kad se porodicama 
svojim vraćaju, šale zbijajući vraćaju se; kad ih vide, onda 
govore: 'Ovi su, doista, zalutalil' - a oni nisu poslani da 
motre na njih. Danas će se oni koji su vjerovali 
nevjernicima podsmijavati..." 20 

"Kada susretnu one koji vjeruju, govore: 'Vjerujemo!' 
- a čim ostanu nasamo sa šejtanima svojim, govore: 'Mi 
smo s vama, mi se samo rugamo.' Allah se njima izruguje i 


18 Prijevod značenja, El-M a'ide, 57. 

19 Prijevod značenja, El-M a'ide, 58. 

20 Prijevod značenja, El-M utaffifin, 29-34. 

podržava ih da u svom nevjerstvu lutaju. Umjesto pravim, 
oni su krenuli krivim putem; njihova trgovina nije im 
donijela nikakvu dobit i oni ne znaju šta rade. 1,21 


ISMIJAVANJE IIZRUGIVANJE OSOBINAJE 
SLJEDBENIKA PAGANSTVA (DŽAHILIJ ETA) 

Allah, Uzvišeni, obavijestio nasje o onome što se zbilo 
između Musaa, alejhisselam, i njegovog naroda, pa kaže: 

"A kad je Musa rekao narodu svome: 'Aliah vam naređuje 
da zakoljete kravu', oni upitaše: 'Zbijaš li ti to s nama 
šalu?' - 'Ne dao mi Allah da budem neznalica!' - reče 

ли п 22 

ОП. 

Ismijavanje Allahovih naredbi osobina je sljedbenika 
paganstva (džahilijeta), a oni su nevjernici, kao što smo 
vidjeli u prethodnim ajetima, udaljeni od znanja o Allahu, 
dželle šanuhu, Njegovim ajetima i poslanicima. Na osnovu 
toga je i onaj koji se ismijava s Allahovom, dželle šanuhu, 
vjerom i propisima isti kao i oni. Propis spram njega je kao i 
propisspram njih. 

Allah, dželle šanuhu, rekao je: "On vam je već u Knjizi 
objavio: kad čujete da Allahove riječi poriču i da im se 
izruguju, ne sjedite s onima koji to čine dok ne stupe u 


21 Prijevod značenja, El-Bekare, 14-16. 

22 Prijevod značenja, El-Bekare, 67. 

drugi razgovor, inače, bit ćete kao i oni. Allah će sigurno 
zajedno sastaviti u Džehennemu licemjere i nevjernike." 23 

DRUGA VRSTA: Ono što iz sunneta Allahovog 
Poslanika, sallallahu alejhi ve sellem, upućuje da je 
izrugivanje od djela koja ruše čovjekovo vjerovanje jeste 
predaja koju su zabilježili Ibn-Džerir (14/333) i Ibn Ebi- 
Hatim (7/1829) putem Hišama b. Sa'da, od Zejda b. Eslema, 
a on od Abdullaha b. Omera, radijallahu anhuma, da je 
rekao: 

"Neki čovjek je, na jednom od skupova prilikom 
pohoda na Tebuk, rekao: 'Doista nisam vidio da je neko 
sličan ovim našim karijama (učenjacima). Nisam vidio 
pohlepnijih trbuha, lažljivijih jezika i većih kukavica 
prilikom susreta s neprijateljem od njih.' 

Jedan od prisutnih odgovorio mu je: 'Slagao si! Doista 
si ti munafik (licemjer)! Obavijestit ću o ovome Allahovog 
Poslanika, sallallahu alejhi ve sellem!" 1 

Ta vijest je doprla do Allahovog Poslanika, sallallahu 
alejhi ve sellem, a ujedno je i spuštena objava. 

Kaže Abdullah b. Omer, radijallahu anhuma: Vidio sam 
onog ko je to rekao kako, obješen za uzdu deve Allahovog 
Poslanika, sallallahu alejhi ve sellem, a kamenice mu prave 
rane po nogama, govori: '0, Allahov Poslaniče! Doista smo 


23 Prijevod značenja, En-Nisa, 140. 

mi samo razgovarali i zabavljali sel', a Allahov Poslanik, 
sallallahu alejhi ve sellem, ne odgovara mu na to osim: "A 

zar da se s Allahom, riječima Njegovim i Poslanikom 
Njegovim ismijavate?..." 24 

Lanac prenosilaca ove predaje je hasen (dobar). Hišam 
b. Sa'd nije slab ravija, pogotovo kad prenosi od Zejda b. 
Eslema, a po pitanju Zejda b. Eslema razilaze se hadiski 
kritičari da li je slušao hadise od Ibn-Omera ili ne. Ispravno 
je da slušao hadise od njega jer je u nekoliko hadisa jasno 
spomenuo da je direktno čuo ono što prenosi. 

Ono što pojačava ispravnost ove predaje je predaja 
koju su naveli Ibn-Džerir (14/334) i Ibn Ebi-Hatim (6/1830) 
putem Jezida b. Zurej'a, on od Se'ida, a on od Katade, 
rahimehullah, koji kaže da je povod objave riječi 
Uzvišenog: "A kad bi ih upitao, oni bi sigurno reki: 'Mi 
smo samo razgovarali i zabavljali se.' Reci: 'A zar da se s 
Allahom, riječima Njegovim i Poslanikom Njegovim 
ismijavate?!'" bio kad je Allahov Poslanik, sallallahu alejhi 
ve sellem, vršio pohod na Tebuk. Skupina munafika, koji su 
bili ispred njega, rekli su, a da on ne čuje: "Zar misli ovaj 
čovjek da će osvojiti dvorce i zidine Šama? Kamo sreće, 
kamo sreće!" Pa je Uzvišeni Allah obavijestio Svoga 
Poslanika o tome, a on je odmah rekao: "Dovedite pred 
menetu skupinu!" Kad su bili dovedeni, rekao im je: "Zar 


24 Prijevod značenja, Et-Tevbe, 65. 


15 




niste rekli to i to? Zar niste rekli tako i tako?" Odgovorili 
su: "Doista smo samo razgovarali i zabavljali se!" Pa je 
Allah, Uzvišeni, o njima objavio ono što slušate u Kur'anu. 

Ovu predaju bilježi Ibn-Džerir (14/334), također i 
putem Muhammeda b. Sevra, on od Ma'mera, a on od 
Katade sa sličnim tekstom. 

Također, prenosi Ibn-Džerir (14/335) putem Ebu 
Mi'šerama, on od Muhammeda b. Ka'ba el-Kuredija i 
drugih da su reki: "Rekao je čovjek od munafika: 'Ne vidim 
da su ove naše karije (učenjaci) ništa drugo osim 
najpohlepnijih trbuha i najlažljivijih jezika među nama, a i 
nisam vidio većih kukavica među nama od njih!' Pa je to 
došlo do Allahovog Poslanika, sallallahu alejhi ve sellem. 
Kad je taj munafik stigao do Allahvog Poslanika, sallallahu 
alejhi Ve sellem, on je već krenuo i uzjahao devu, pa je 
rekao: '0, Allahov Poslaniče! Doista smo samo razgovarali i 
zabavljali se!' A on mu je, sallallahu alejhi ve sellem, 
odgovorio: "A zar da se s Allahom, riječima Njegovim i 
Poslanikom Njegovim ismijavate?!", pa do riječi: "zato što 
su bili nepokornici", a njegove noge su poblijedjele od 
vrućine kamenica idući za Allahovim Poslanikom, sallallahu 
alejhi ve sellem, okačen za uzdu njegove deve." 

Ove i druge predaje pojačavaju prethodno spomenutu 
predaju od Ibn-Omera, radijallahu anhuma. 

TREĆA VRSTA: Svi islamski učenjaci jednoglasno kažu 
da je onaj koji se ismijava i izruguje nečemu od vjere 
počinio teški grijeh koji ga izvodi iz vjere. 

Taj konsenzus prenosi nekolicina islamskih učenjaka, 
od kojih su Ebu-Bekr b. EI-'Arebi i šejh Sulejman b. 
Abdullah b. Muhammed b. Abdul-Vehhab, da im se svima 
Allah smiluje. 

Ebu Bekr b. EI-'Arebi, rahimehullah, rekao je: "Ono što 
su rekli ovi, bilo da su u tome bili ozbiljni ili da su se šalili, 
nevjerstvo je jer onaj ko u šali čini djela nevjerstva čini 
pravo nevjerstvo i po tome se niko od ummeta ne razilazi 
jer je doista ozbiljnost brat istine i znanja, a šala brat 
neistine i neznanja." 25 

Šejh Sulejman b. Abdullah, rahimehullah, rekao je: 
"Poglavlje o onome ko se ismijava s nečim u čemu se 
spominje Allah ili s Kur'anom ili s Poslanikom, sallallahu 
alejhi ve sellem, tj. o tome da je takav postao nevjernik tim 
činom, omalovažavajući Allahovu božanstvenost i 
poslanicu, a to je djelo koje dokida tevhid zato što su 
islamski učenjaci složni na nevjerstvu onoga koji uradi 
nešto od toga. Onaj ko se izruguje Allahu ili Njegovoj knjizi 
ili Njegovom Poslaniku ili Njegovoj vjeri počinio je 
nevjerstvo po jednoglasnom mišljenju svih islamskih 


25 Ahkamul-Kur'an, 2/542. 

učenjaka, pa makar se šalio i ne želio se u stvarnosti 
ismijavati." 26 

Ebu-Abdullah Muhammed b. Suhnun, rahimehullah, 
rekao je: "Islamski učenjaci složni su da je onaj koji vrijeđa i 
omalovažava Allahovog Poslanika, sallallahu alejhi ve 
sellem, nevjernik i čeka ga Allahova kazna. Njegov propis 
kod ummeta je da bude ubijen, a onaj ko sumnja u njegovo 
nevjerstvo i sam je nevjernik." Ovaj citat prenio je El-Kadi 
Ijjad u "Šifa'u" 27 

Ijjad je, također, rekao: "Znaj, Allah nam svima bio na 
pomoći, da svako vrijeđanje Allahovog Poslanika, sallallahu 
alejhi ve sellem, ili omalovažavanje, bilo da se radi o njemu 
ili njegovom porijeklu ili njegovoj vjeri ili nekoj od njegovih 
osobina ili udara na njegovu čast ili ga se poredi s nekim ili 
nečim, s ciljem omalovažavanja - sve od prethodnog 
smatra se psovkom i vrijeđanjem i ima isti status, a to je da 
bude ubijen. Također, ko god ga proklinje ili dovi protiv 
njega ili mu zaželi nešto loše ili mu pripiše ono što ne 
dolikuje njegovom položaju, s ciljem kuđenja, ili se izigrava 
njegovom čašću ružnim i pogrdnim riječima ili ga nastoji 
osramotiti spomenom nekih od iskušenja i nedaća kojima 
je bio iskušan ili omalovažava njegov stepen spominjući 
neke od postupaka i osobina koje su bile pri njemu, a koje 


26 Tejsirul-Azizil-Hamid, str. 553. 

27 2/934-935. 

su normalne Ijudske osobine, sve ovo ima isti propis po 
jednoglasnom mišljenju islamskih učenjaka i imama od 
vremena ashaba, radijallahu anhum, i svih poslije njih." 28 

I kaže: "Znaj da je onaj koji omalovaži Kur'an ili mushaf 
ili nešto od toga ili ga opsuje ili porekne, čak jedan harf ili 
ajet, ili ga ne smatra istinom ili, pak, nešto od njega ili 
zanegira nešto od propisa i obavijesti spomenutih u njemu 
ili svjesno ustvrdi ono što on negira ili čak posumnja u 
istinitost nečega od toga, nevjernik po konsenzusu svih 
islamskih učenjaka. Uzvišeni Allah rekao je: "...laž mu je 
strana, s bilo koje strane, on je Objava od Mudroga i 
hvale dostojnoga." 29 " 30 

Šejhul-islam Ibn-Tejmijje, rahimehullah, rekao je: 
"Poglavlje o onome koji opsuje Uzvišenog Allaha. Ako je 
musliman, obaveza je nad njim sprovesti smrtnu kaznu po 
konsenzusu svih učenjaka zato što je tim činom postao 
nevjernik i otpadnik od islama. Štaviše, gori je i od onoga 
koje u osnovi nevjernikjertakav veliča Gospodara i smatra 
da vjera koju zastupa biva neispravna činom ismijavanja 
Allaha i zato Ga ne psuje." 31 


28 Eš-Šifa, 2/932. 

29 Prijevod značenja, Fussilet, 42. 

30 Eš-Šifa, 2/1101. 

31 Sarimul-meslul, str. 546 

ČETVRTA VRSTA: Onaj koji sjedi s onima koji se 
ismijavaju i izruguju Allahovim ajetima, ne negira im taj čin 
i ne napusti ih u tom trenutku, a to je u mogućnosti, ima 
isti status kao i oni koji se ismijavaju, kao što je prethodilo 
u ajetu. Pa kakvo je onda stanje onih koji se ismijavaju? 0 
ovome će, uz Allahovo dopuštenje, biti detaljnijeg govora 
naknadno. 

Poznato je da se oni koji su se ismijavali u doba 
Allahovog Poslanika, sallallahu alejhi ve sellem, nisu svi 
ismijavali, negu su dvojica govorila, a treći je šutio, ali im se 
nije u tome suprotstavio niti je napustio skup i tako je 
poprimio isti propis. Plemeniti ajet, koji je objavljen o 
tome, presudio je da su svi počinili nevjerstvo. Uzvišeni 
Allah rekao je: "Ne ispričavajte se! Doista ste postali 
nevjernici nakon što ste bili vjernici." Zatim je Uzvišeni 
rekao: "Ako nekima od vas i oprostimo, druge ćemo 
kazniti..." 32 , želeći ukazati na ovog trećeg koji se pokajao 
iskrenim pokajanjem koje ga je spasilo kazne. 

Kurtubi, rahimehullah, rekao je: "Uzvišeni je rekao: '...i 
ne sjedite s onima koji to čine dok ne stupe u drugi 
razgovor', tj. drugi razgovor mimo nevjerstva jer '... inače, 
bit ćete kao i oni', što upućuje na obaveznost izbjegavanja 
i klonjenja griješnika kada to javno ispoljavaju jer onaj koji 
ih ne izbjegava time iskazuje zadovoljstvo njihovim djelima, 


32 Prijevod značenja, Et-Tevbe, 66. 

а zadovoljstvo nevjerstvom je nevjerstvo, kao što kaže 
Uzvišeni: inače, bit ćete kao i oni '." 33 

Svako ko boravi na mjestu gdje Ijudi čine nepokornost 
Allahu i to im ne negira snosi isti grijeh kao i oni koji ga 
čine. Zbog toga mu je obaveza da im negira ako grešno 
govore ili rade, a ako to nije u stanju, obaveza mu je da ih 
napusti kako ne bi bio od onih koji su spomenuti u ovom 
ajetu. 

Prenosi se od Omera b. Abdul-Aziza, rahimehullah, da 
je priveo skupinu koja se opijala alkoholom, pa mu je bilo 
rečeno da je jedan od njih postač. On ga je nagrdio i 
proučio mu ovaj ajet: "...inače, bit ćete kao i oni", tj. da je 
zadovoljstvo grijehom samo po sebi grijeh i zato je ista 
kazna i za onog koji radi grijeh i za onog ko je grijehom 
zadovoljan, kako bi zajedno bili upropašteni. 

Sličnost griješnika s onim ko je grijehom zadovoljan 
nije u svim svojstvima, ali vanjska uporedba među njima 
upućuje, bez sumnje, da su neminovno isti. Zato se kaže: 
"Svako ko je s nekim blizak za njim se i povodi." 

Iz prethodno spomenutog vidjeli smo da je obaveza 
izbjegavati griješnike, kao što smo pojasnili, pa ako je tako 
s običnim griješnicima, onda je izbjegavanje novotara i 
onih koji se povode za strastima još preče. 


33 Džami'u ahkamil-Kur'an, 5/418. 

Kelbi kaže da je ajet "...i ne sjedite s onima koji to čine 
dok ne stupe u drugi razgovor..." derogiran ajetom "A oni 
koji se boje Allaha neće za njih račun polagati ..." 34 Ali 

velika većina komentatora Kur'ana kaže da je propis ajeta i 
dalje važeći. 

Prenosi Ibn-Džerir od Dahhaka, rahimehullah, da je 
rekao: "U značenje ovog ajeta ulazi svaki novotar koji uvodi 
u vjeru ono što nije od nje, do Sudnjega dana." 

Mnogi od kršćana, židova i drugih nevjernika, iako su 
nevjernici i u jasnoj zabludi, ne dopuštaju sebi da se 
ismijavaju s Allahom, koji je daleko i uzvišen od onoga što 
Mu pripisuju. Ovaj grijeh neće učiniti osim onaj ko je 
dostigao krajnje granice u nevjerstvu. Zato možemo naći 
mnoge koji se pripisuju islamu, a ne klanjaju niti daju zekat 
niti poste, niti obavljaju hadždž, ali, i pored navedenog, 
krajnje se suzdržavaju od izrugivanja Allahu ili Njegovim 
ajetima ili Poslaniku, sallallahu alejhi ve sellem. Takvo 
nešto ne rade osim oni koji su dostigli vrhunac u nevjerstvu 
i zabludi, kao što smo spomenuli, tako da je svako ko se 
ismijava s Allahom, dželle šanuhu, ili Poslanikom, sallallahu 
alejhi ve sellem ili nečim od vjere time postao nevjernik, da 
nas Uzvišeni Allah sačuva toga. 

Šejhul-islam Ibn-Tejmijje, rahimehullah, rekao je: "Što 
se tiče psovke, to je javno ispoljavanje manjkavosti i 


Prijevod značenja, El-En'am, 68. 

omalovažavanja Uzvišenog Allaha. Takav skrnavi Njegovu 
svetost činom kojim je i sam svjestan da Ga omalovažava, 
vrijeđa i Njemu se izruguje. Sam je svjestan da je rekao 
ogromnu stvar. Samo što se nisu nebesa i Zemlja 
raspolovili, a planine u prašinu pretvorile. Svjestan je da je 
taj čin najveći vid nevjerstva." 35 


35 Es-Sarimul-meslul, str. 551. 

VRSTEI STANJA ONIH KOjl SE ISMIJAVAJU 

Onaj ko se ismijava sAllahom ili Poslanikom, sallallahu 
alejhi ve sellem, ili islamom može biti u tri stanja. Svako od 
tih stanja ima svoj propis. 

PRVO STANJE: Da je uvjeren u to ismijavanje i 
izrugivanje i da potvrđuje njegovu ispravnost, a uvjerenjem 
se smatra svaka odluka u srcu na određeni postupak. 

DRUGO STANJE: Da to ismijavanje bude ciljano, ali bez 
uvjerenja u srcu. 

Prethodno je spomenuta predaja od Ibn-Omera, 
radijallahu anhuma, o čovjeku koji je bio na jednom od 
skupova i rekao: "Doista nisam vidio da je neko sličan ovim 
našim karijama (učenjacima). Nisam vidio pohlepnijih 
trbuha, lažljivijih jezika i većih kukavica prilikom susreta s 
neprijateljem od njih." Pa mu je jedan od prisutnih na to 
odgovorio: "Slagao si! Doista si ti munafik (licemjer)! 
Obavijestit ću o ovome Allahovog Poslanika, sallallahu 
alejhi ve sellem!" Ta vijest doprla je do Allahovog 
Posalanika, sallallahu alejhi ve sellem, a ujedno je i 
spuštena objava. Kaže Abdullah b. Omer, radijallahu 
anhuma: "Vidio sam onog ko je to rekao kako, obješen za 
uzdu deve Allahovog Poslanika, sallallahu alejhi ve sellem, 
a kamenice mu prave rane po nogama, govori: '0, Allahov 

Poslaniče! Doista smo mi samo razgovarali i zabavljali se', a 
Allahov Poslanik, sallallahu alejhi ve sellem, ne odgovara 
mu na to osim: "A zar da se s Allahom, riječima Njegovim i 
Poslanikom Njegovim ismijavate?!" 

U spomenutom ajetu spušten je propis da su ovi 
nevjernici. Ako su Oni koji su se u ovom događaju ismijavali 
bili uvjereni u ono što su rekli, onda je to ismijavanje s 
uvjerenjem (tj. prvo stanje), ali ćemo pojasniti da oni nisu 
bili uvjereni u ono što su rekli. Ako taj njihov govor nije bio 
s uvjerenjem da su Allahov Poslanik, sallallahu alejhi ve 
sellem, i oni koji su ciljani s njim doista bili takvih osobina, 
nego su to rekli iz šale, bez ikakvih drugih primjesa, onda je 
taj govor vid laži i izrugivanja. 

I to je ono što se doista desilo s ovom skupinom. 
Ismijavali su se i lagali iz šale. 36 Allah, Uzvišeni, radi toga 
kaže: "A kad bi ih upitao, oni bi sigurno reki: 'Mi smo 
samo razgovarali i zabavljali se.'" Oni su se imali namjeru 
ismijavati, ali nisu bili uvjereni u ono što su govorili. 

Propis onog koji se namjerno ismijava, svejedno bio 
uvjeren u ono što govori ili ne, jedan je. Takavje nevjernik 
u Veličanstvenog Allaha zato što je nemoguće da se spoji 


36 Onaj koji laže kako bi nasmijao Ijude prekoren je. Bilježe Imam Ahmed 
(5/2, 5, 7), Ebu-Davud (4990), Tirmizi (2315) i Nesa'i u "Kubra" (11126) od 
Behza b. Hakima, on od svoga oca, a on od djeda, da je Allahov Poslanik, 
sallallahu alejhi ve sellem, rekao: "Teško onom koji govori, pa laže kako 
bi nasmijao Ijudel Teško njemul Teško njemul" 

ismijavanje zajedno s vjerovanjem u Allaha, 'azze ve dželle. 
Nemoguće je da čovjek bude vjernik, a da se ismijava i 
izruguje Allahu, Njegovom Poslaniku ili vjeri. Uzvišeni Allah 
zato kaže: "Ne ispričavajte se! Doista ste postali nevjernici 
nakon što ste bili vjernici." Ali, ismijavanje s uvjerenjem je, 
bez sumnje, veće nevjerstvo od ismijavanja bez uvjerenja. 

Ebul-Abbas Ibn-Tejmijje, rahimehullah, rekao je: "Onaj 
ko potvrđuje Allahovu jednoću u božanstvenosti i priznaje 
poslanstvo Njegovom robu i Poslaniku, zatim to uvjerenje 
ne poprati obaveznim veličanjem i uvažavanjem, koje biva 
u srcu, a njegovi se tragovi ispoljavaju na organima, već, 
naprotiv, to uvjerenje poprati omalovažavanjem, 
izigravanjem i izrugivanjem, riječima ili djelom, prisustvo 
tog uvjerenja je u tom slučaju kao i njegovo odsustvo. Ti 
postupci čine to uvjerenje neispravnim i uništavaju svaku 
njegovu korist i dobrotu. Vjerska uvjerenja čiste dušu i 
popravljaju je, pa kada to ne rade, onda je to zato što se 
nisu staložila u srcu i nisu postala stalna osobina duše. 

Ako znanje o obaveznom vjerovanju ne bude stalna 
osobina srca, od njega neće biti koristi. To znanje tada ima 
isti status kao došaptavanje i razmišljanje. Spas ne biva 
osim sa čvrstim uvjerenjem u srcu, pa makar ga bila trunka, 
kad je u pitanju odnos između njega i Allaha, dok se u 
vanjštini nad njim sprovode propisi koji su vezani za 
njegove riječi i djela. 

Cilj u ovoj napomeni je da ismijavanje i 
omalovažavanje srcem poništava vjerovanje koje se nalazi 
u tom srcu, zato što su te dvije stvari suprotne. Isto tako i 
ismijavanje u vanjštini, jezikom, poništava vjerovanje koje 
je na jeziku u vanjštini, tj. ismijavanje i izrugivanje koje se 
desi s namjerom u srcu za sobom povlači nevjerstvo i u 
vanjštini i u unutrašnjosti. Ovo je pravac i shvatanje fakiha 
(učenjaka) svih mezheba i drugih učenjaka od ehli-sunneta 
vel-džema'ata." 37 

TREĆE STANJE: Da se ismijavanje desi nehotično i 
nenamjerno. Kao kada čovjek želi reći nešto što ne upućuje 
na ismijavanje, pa ga pretekne jezik i kaže nešto drugo što 
upućuje na ismijavanje, pogriješivši i nenamjerno. Za ovo 
čovjek neće biti odgovoran niti je griješan. 

Dokaz za to jeste predaja koju je zabilježio Muslim 
(2747) putem Ishaka b. Abdullaha b. Ebi-Talhe, a on od 
Enesa b. Malika, radijallahu anhu, da je rekao Allahov 
Poslanik, sallallahu alejhi ve sellem: "Doista, Allah se više 
obraduje pokajanju Svoga roba nego što bi to učinio neko 
od vas kad bi putovao na devi kroz pustinju i izgubio je, a 
na njoj mu sva hrana i voda, pa je dugo traži i, izgubivši 
svaku nadu da će je naći, legao u hlad drveta da se 
odmori, pa odjednom ugleda svoju devu kako stoji u 
neposrednoj blizini, te odmah skoči i uhvati je i od silne 


37 Sarimul-meslul, str. 369. 

radosti uzvikne: '0, Allahu, ti si moj rob, a ja sam Tvoj 
Gospodar', pogriješivši od silne radosti." 

Vidimo da ovaj čovjek nije bio kažnjen niti prekoren 
zato što nije imao cilj izreći ovu rečenicu, već ga je jezik 
pretekao nehotice. 


VRSTEISMIJAVANJA 

Ismijavanje i izrugivanje vjeri dijeli se na dvije vrste: 

PRVA: Jasno i nedvosmisleno ismijavanje, koje biva 
riječima, kao što se desilo s onima o kojima nas je Uzvišeni 
Allah obavijestio. 

DRUGA: Nejasno i dvosmisleno ismijavanje, koje 
većinom biva nekim postupkom, kao da isplazi jezik s 
ciljem izrugivanja i omalovažavanja kad se u njegovom 
prisustvu spomene Allahov Poslanik, sallallahu alejhi ve 
sellem ili da pomjeri obrve želeći umanjiti njegov, sallallahu 
alejhi ve sellem, stepen. Ovo je dvosmisleno ismijavanje. 

Nekada se može se desiti da ismijavanje u djelima 
bude jasno i nedvosmisleno, kao kad bi čovjek napravio 
neki pokret rukom (išaret) otvoreno s ciljem izrugivanja, a 
Uzvišeni Allah najbolje zna. 


28 



PROPISONOGA KOjl PRISUSTVUJE ISMIJAVANJU 

Ovdje postoje tri stanja: 

PRVO: Da se suprotstavi onome ko se ismijava. Ovaj je 
uradio ono što mu je naređeno. 

DRUGO: Da ustane, napusti sijelo i ne sjedi s onim koji 
se ismijava. Takav je postupio po Allahovim, dželle šanuhu, 
riječima: "Kad vidiš one koji se riječima Našim rugaju, 
neka si daleko od njih sve dok na drugi razgovor ne 
pređu." 

TREĆE: Da prisustvuje ismijavanju i šuti. Ne negira niti 
se suprotstavlja, a zna kakav je propis za to. Ovakav je, da 
nas Allah sačuva, nevjernik po tekstu Plemenitog kur'ana. 

Allah, Uzvišeni, rekao je: "On vam je već u Knjizi 
objavio: kad čujete da Allahove riječi poriču i da im se 
izruguju, ne sjedite s onima koji to čine dok ne stupe u 
drugi razgovor, inače, bit ćete kao i oni ." 38 

Njegove, dželle šanuhu, riječi: "...inače, bit ćete kao i 
oni" upućuju na to da je nevjernik, da nas Allah sačuva. 

Također, ono što upućuje na taj propis jesu Allahove, 
dželle šanuhu, riječi: "Reci: 'A zar da se s Allahom, riječima 
Njegovim i Poslanikom Njegovim ismijavate?! Ne 


Prijevod značenja, En-Nisd, 140. 

ispričavajte se! Doista ste postali nevjernici nakon što ste 
bili vjernici.'" Onaj koji se ismijavao bio je jedan među 
njima, a u nekim se predajama spominje da su ih bila 
trojica, a Uzvišeni Allah kaže: "Ako nekima od vas i 
oprostimo, druge ćemo kazniti zato što su bili 
nepokornici." 39 


39 Тј. sve ih je obuhvatio grijehom. 

PRIMJERIISMIJAVANJA SVJEROM 


Obaveza svakog čovjeka je da veliča svoga Gospodara, 
'azze ve dželle, i da poštuje Njegovog Poslanika, sallallahu 
alejhi ve sellem poštivanjem koje samo njemu dolikuje i da, 
također, poštuje vjeru koju je objavio i propisao Uzvišeni 
Allah, 

Ismijavanje s Allahom, Poslanikom, sallallahu alejhi ve 
sellem, i vjerom poništava obavezno uvažavanje i veličanje 
istog, kao što smo prethodno pojasnili. Opet vidimo da je 
izrugivanje mnogo rašireno među Ijudima danas. Neki od 
Ijudi izgovaraju riječi koje u sebi sadrže ismijavanje i ne 
pridaju im nikakve pažnje. Oni nisu svjesni da zbog samo 
jedne riječi mogu počiniti nevjerstvo. 

Neki od primjera ismijavanja i izrugivanja: 

Abdullah, sin Imama Ahmeda, rahimehullah, rekao je: 
"Upitao sam oca o osobi koja kaže nekome: 'O, sine tog i 
tog, i ti i onaj ko te stvorio 1 , pa je moj otac odgovorio: Taj 
je čovjek otpadnik od islama! 1 Upitao sam: 'Zaslužuje li da 
mu se sabljom udari po vratu?' 'Da! Sabljom će mu se 
udariti po vratu!' - odgovori. " 40 


40 M esa'ilu Ahmed bi rivajeti Abdillah, str. 431. 


31 




Šejh Ali El-Kari, rahimehullah, rekao je: "U djelu El- 
Muhit spominje se sljedeće: ako bi neko sjeo na uzvišeno 
mjesto, a drugi mu postavljali šerijatska pitanja, s ciljem 
izrugivanja, i radi toga se smijali; svi bi postali nevjernici 
zbog omalovažavanja šerijata." 41 

U djelu Ez-Zahirije spominju se sljedeći primjeri 
izrugivanja: "Ako bi neko rekao za osobu da je manja od 
sure Kevser počinio bi nevjerstvo zato što se tim činom 
izrugivao suri. Također, ako bi rekao onome koji bolesniku 
na samrti uči suru Ja-sirr. 'Stavljaš je kao zalogaje u usta 
mrtvaca', počinio bi nevjerstvo zato što je omalovažio 

ii 42 

suru. 

Od savremenih primjera ismijavanja s islamskim 
vjerovanjem jeste članak koji je objavio časopis "El-Enba" 43 , 
u kojem je prikazana slika skupine polugolih glumaca koji 
su zajedno, stiješnjeni, ušli u bure. Iznad slike je velikim 
slovima napisan naslov "Proživljeni u buretui", a ispod slike 
komentar na kraju kojeg stoji: "Općenito, ovo je 
takmičenje divno i zabavno. Slično je Danu proživljenja ." 44 

Sličan tome je slučaj koji se desio na jednom od 
univerziteta u regiji Perzijskog zaljeva. Dvije studentice, 


41 Vidi: El-istihzau bid-din, Ahmed El-Kureši, str. 492. 

42 Vidi: Isto, str. 410. 

43 Medželletul-mudžteme'a, br. 496, str. 7; 3.10.1400. h. g. 

44 Vidi: El-istihzau bid-din, str. 322. 

које se pripisuju jednoj od demokratskih partija, obukle su 
hidžab, nikab i abaju i tako ušle u kafeteriju na 
Ekonomskom fakultetu. Počele su povišenim glasom 
razgovarati s nekoliko studenata, privlačeći pažnju 
drugima, a zatim su otkrile svoje potkoljenice i druge 
dijelove tijela. To odvratno djelo uradile su javno, pred 
svim studentima. Nakon toga su skinule hidžab u 
potpunosti i izašle pred muškarce u farmericama, bez 
imalo stida, želeći upotpuniti svoje ismijavanje s islamskim 
pokrivanjem. 45 

Jednom prilikom neki mi je čovjek spomenuo skupinu 
Ijudi koji su se okupili radi objeda. Kad je jelo bilo stavljeno 
na trpezu, prekinuli su s razgovorom i pozabavili se 
hranom. Tada je jedan od prisutnih, da nas Allah sačuva, 
rekao: "...i pred Milostivim će se glasovi stišati i ti ćeš 
samo šapat čuti." 46 Ovo je očito izrugivanje i ismijavanje. 
Glasovi će se stišati radi Milostivog, a ne radi hrane. 

Primjer toga je i osoba koja je vidjela čovjeka s 
puštenom bradom i potkraćenim brkovima, pa mu je rekla: 
"Kad si već takav, zašto onda ne obriješ i obrve?" Ovo je, 
da nas Allah sačuva, također izrugivanje. 


45 Vidi: El-istihzau bid-din, str. 326-325, Medželletul-mudžteme'a, br. 618; 
13. 7.1403. h. g. 

46 Prijevod značenja, Ta-ha, 108. 

М nogi Ijudi, kad vide nekoga da je potkratio odjeću 
(nogavice), pokazuju prema njemu rukom, izrugujući se. 
Drugi se ismijavaju s bradom ili hidžabom ili naređivanjem 
na dobro (da'vom) ili namazom ili hadždžom. Šta tek reći za 
one čiji govor jasno upućuje na izrugivanje i 
omalovažavanje, da nas Allah sačuva? 

Musliman je obavezan biti na oprezu, dobro se paziti i 
kloniti se ovakvih i sličnih postupaka. Ujedno neka 
opominje i upozorava svoju braću po vjeri kako bi se i oni 
spasili. 

Također, neka se svako dobro pripazi sijela i skupova 
na kojima se dešavaju neki od vidova izrugivanja i 
ismijavanja s Allahom ili Poslanikom, sallallahu alejhi ve 
sellem, a prethodno smo spomenuli kakav propis važi za 
onoga koji sjedi zajedno stakvima. 

OPASNOSTIZIGRAVANJA ALLAHOVIM 
AJ ETIM AI PROPISIM A 


Od veoma opasnih pojava, koje su usko vezane za ovu 
temu, jest izigravanje Allahovim, dželle šanuhu, ajetima i 
polemiziranje o njima suprotno istini. Neki polemiziraju o 
ajetima dozvoljavajući ono što je Allah zabranio i 
zabranjujući ono što je On dozvolio ili, pak, tumačeći i 
usmjeravajući ajete suprotno njihovom značenju i 
suprotno onome radi čega su objavljeni. 

Neki od primjera: 

Pojedini Ijudi govore za nogometaše da su borci na 
Allahovom putu i citiraju im Allahove, dželle šanuhu, riječi: 
"...ako Allaha pomognete, i On će vama pomoći " 47 i 
slično. Usmjeravaju kur'anske ajete kao da se odnose na 
one koji igraju nogomet. Ovo je, bez sumnje, nepravedno i 
lažno polemiziranje o Allahovim ajetima. 

Primjer sličan prethodnom jeste čovjek koji želi 
pokrenuti neki projekat ili otvoriti određenu prostoriju, pa 
neki uče Allahove, dželle šanuhu, riječi: "Mi ćemo ti dati 
sigurnu pobjedu. 48 " 49 Ovo je, također, opasna stvar, 


47 Prijevod značenja, M uhammed, 7. 

48 Ar. feth znači pobjeda, otvorenje, osvajanje i sl. (op. prev.) 

49 Prijevod značenja, El-Feth, 1. 

pogotovo ako je ta prostorija otvorena radi zabranjenih 
stvari ili djela kojima se beskorisno troši vrijeme. Ovdje se 
ovaj plemeniti ajet, koji je objavljen kao nagovještaj 
osvojenja Mekke i pobjede Allahovog Poslanika, sallallahu 
alejhi ve sellem, usmjerava kao da se odnosi na jedno 
takvo djelo. 

Neki Ijudi koriste kur'anske ajete kao svakodnevni 
govor. Npr., kad ga neka osoba priupita: "Koliko je sati?", 
On, da nas Allah sačuva, odgovori: "...a Sat (tj. Smak 
svijeta) užasniji je i gorči ." 50 

Ili, kada dođe kući, svojoj porodici, kaže im: "Daj nam 
užinu našu jer smo se od ovog našeg putovanja umorili." 51 

Ovo jejedan vid nepridavanja svetosti Kur'anu. 

Ako bi čovjek citirao ajete ili hadise, dokazujući ono što 
se slaže s njihovim značenjem, u tome nema smetnje i to je 
ispravno. 

Bilježi Buhari (371) da je Allahov Poslanik, sallallahu 
alejhi ve sellem, rekao na dan Hajbera: "Allahu ekber! 
Upropašten je Hajber! Doista, kad stignemo do njihovog 
dvorišta, '...zlo će jutro osvanuti onima koji su bili 
opomenuti!' 52 " To je tekao tri puta. 


50 Prijevod značenja, El-Kamer, 46. 

51 Prijevod značenja, El-Kehf, 62. 

52 Prijevod značenja, Es-Saffat, 177. 

Ovo je istina jer, doista, Allahov Poslanik, sallallahu 
alejhi ve sellem, kad stigne do njihovih dvorišta, užasno će 
jutro biti onima koji su bili opomenuti. 

Allah, dželle šanuhu, najbolje zna i neka je salavat i 
selam na našeg vjerovjesnika Muhammeda, na njegovu 
časnu porodicu, ashabe i tabi'ine. 53 


53 Od najboljih djela koja su napisana na ovu temu jest El-istihzau bid-dini 
ahkamuhu veasaruhu od Ahmeda b. Muhammeda b. Hasina El-Kurešija. 
Autor je doista korisno i stručno obradio datu tematiku, da ga Allah, dželle 
Ša'nuhu, Obilato nagradi i podari mu bereket. Lično sam se okoristio o 
njega u određenim oblastima prilikom pisanja ove kratke poslanice. 

BESPLATAN PRIMJERAK 


